Man slaan Gautrein-vensters stukkendArgieffoto “’n Man het op 3 Januarie op die laaste trein van Centurion af geklim en talle vensters in twee treinwaens met ŉ stomp voorwerp stukkend geslaan,” het Vadi in ŉ verklaring gesê. Volgens Vadi is die Gautrein se veiligheidsbeamptes onmiddellik in kennis gestel van die voorval. Die man is deur polisiebeamptes in hegtenis geneem toe die trein op die Pretoria-Gautreinstasie stilgehou het. Hy word van kwaadwillige saakbeskadiging aangekla. Vadi het gesê Gautrein-stasies het verskeie veiligheidsmaatreëls insluitend “kringtelevisiekamera en sigbare polisiëring” in plek. Volgens berigte het die man die vensters met ŉ pyp stukkend geslaan terwyl talle passasiers steeds in die treinwaens was.